#### *Projekts*

LATVIJAS REPUBLIKAS MINISTRU KABINETA

SĒDES PROTOKOLS

# Rīgā Nr. \_\_\_ 2013.gada \_\_\_\_\_\_\_\_\_\_

\_\_\_§

**Informatīvais ziņojums „Par nākamās, 2021.gada tautas skaitīšanas sagatavošanas pilnveidošanu”**

1. Pieņemt zināšanai ekonomikas ministra iesniegto informatīvo ziņojumu*.*

2. Atbalstīt priekšlikumu 2021.gada tautas skaitīšanu veikt izmantojot administratīvos datu avotus, kā arī regulārajos Centrālās statistikas pārvaldes veicamajos apsekojumos iegūto informāciju (2.variants).

3. 2021.gada tautas skaitīšanas sagatavošanā iesaistītajām ministrijām un institūcijām 2013.gadā plānotie pasākumi jāveic tām piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu ilgtermiņa saistībām 2014.gadam un turpmākajiem gadiem skatīt Ministru kabinetā likumprojekta „Par vidējā termiņa budžeta ietvaru 2014., 2015. un 2016.gadam” sagatavošanas procesā kopā ar visu ministriju un centrālo valsts iestāžu jaunajām politikas iniciatīvām.

4. Ekonomikas ministrijas izveidotajai darba grupai priekšlikumu izstrādei nākamās tautas skaitīšanas organizēšanas pilnveidošanai turpināt darbu pastāvīgi, izstrādājot detalizētāku nākošās, 2021.gada tautas skaitīšanas sagatavošanas un organizēšanas pasākumu plānu, kontrolēt tā izpildi un, sākot ar 2014.gadu, reizi gadā līdz 1.oktobrim iesniegt informatīvu ziņojumu izskatīšanai Ministru kabinetā par sasniegtajiem rezultātiem.

5. Centrālajai statistikas pārvaldei veikt ikgadēju iedzīvotāju skaita novērtējumu nosūtīšanai Eiropas Savienības institūcijām un Eiropas centrālajai bankai, balstoties uz administratīvajos datu avotos uzkrāto un Centrālās statistikas pārvaldes rīcībā nodoto informāciju.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Ekonomikas ministrs D. Pavļuts

Vīza: Valsts sekretārs J. Pūce

21.02.2013 13:17

Pēteris Veģis

Peteris.Vegis@csb.gov.lv, 67366771